AIŠKINAMASIS RAŠTAS

Dėl savivaldybės nekilnojamojo turto nurašymo ir likvidavimo

 **1. Parengto tarybos sprendimo projekto tikslai ir uždaviniai**

Molėtų rajono savivaldybės turto pripažinimo nereikalingu arba netinkamu (negalimu) naudoti komisija pripažino netinkamu (negalimu) Molėtų rajono savivaldybės administracijos funkcijoms vykdyti pagalbinį pastatą, esantį Molėtų r. sav., Dubingių sen., Bijutiškio k., Liepų g. 13. Komisija pateikė administracijai siūlymą nurašyti nurodytą turtą, nes šiuo metu jis nenaudojamas, yra labai blogos būklės, fiziškai susidėvėjęs, teršia aplinką. Rekonstruoti šį pastatą ekonomiškai ir finansiškai netikslinga.

Molėtų rajono savivaldybės administracijos direktoriaus 2018 m. sausio 16 d. įsakymu Nr. B6-30 „Dėl Molėtų rajono savivaldybės turto pripažinimo nereikalingu arba netinkamu (negalimu) savivaldybės funkcijoms vykdyti“ fiziškai ir funkciškai susidėvėjęs pastatas pripažintas netinkamu (negalimu) savivaldybės funkcijoms vykdyti.

Prie sprendimo pridedama: nekilnojamojo turto registro centrinio duomenų banko išrašas, pastatų išdėstymo schema, turto valdytojo įsakymas.

Parengto sprendimo projekto tikslas – pripažintą netinkamu (negalimu) naudoti Molėtų rajono savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą turtą nurašyti ir likviduoti.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 6 dalis;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4, 13.1.1 papunkčiai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – savivaldybei nuosavybės teise priklausantis turtas, netinkamas naudoti dėl fizinio nusidėvėjimo, bus išardytas ir likviduotas.

Neigiamų pasekmių nenumatoma.

**4. Priemonės sprendimui įgyvendinti**

Vykdyti Molėtų rajono savivaldybės tarybos sprendimą.

 **5. Lėšų poreikis ir jų šaltiniai (prireikus skaičiavimai ir išlaidų sąmatos)**

Paskaičiuotas lėšų poreikis pastato nugriovimui – 14497,49 Eur. Lėšų šaltinis – savivaldybės biudžetas.

 **6. Vykdytojai, įvykdymo terminai**

 Molėtų rajono savivaldybės administracija